

UPRAVNI ODJEL ZA LOKALNU

SAMOUPRAVU I UPRAVU

KLASA: 403-01/23-01/04

URBROJ: 2170-17-01/06-24-3

Čavle, 16.2.2024.

**JAVNI POZIV**

**Fizičkim osobama za sudjelovanje na**

**Programu kreditiranja energetske obnove objekata**

**u 2024.godini**

1. Prijave na poziv fizičkim osobama za iskazivanje interesa za uključivanje u Program kreditiranja adaptacije objekata u 2024. godini (dalje u tekstu: Poziv) podnose se na propisanim obrascima temeljem Pravilnika za provedbu Programa kreditiranja adaptacije objekata na području Općine Čavle u 2024. godini, na slijedeće načine:

- preporučenom pošiljkom na adresu: Općina Čavle, Čavja 31, 51 219 Čavle, s naznakom – „Program kreditiranja adaptacije objekata“;

- osobnom dostavom u pisarnicu na istoj adresi.

2. Rok za dostavu prijava, bez obzira na način dostave, je do 31.12.2024. godine, odnosno do iskorištenja raspoloživih sredstava.

3. Podnositelj prijave na Javni poziv dužan je dostaviti sljedeću dokumentaciju:

- Potpisan i cjelovito popunjen Prijavni obrazac kojeg ovjerava vlasnik ili suvlasnik;

- Ispunjen obrazac za provjeru uvjerenja o prebivalištu podnositelja prijave;

- Ukoliko postoji više suvlasnika na objektu, za svakog suvlasnika „Suglasnost suvlasnika na objektu“;

- E – zemljišno knjižni izvadak za objekt na kojem se planira izvesti adaptacija;

- Neobvezujući ponudbeni troškovnik radova s detaljnom specifikacijom radova,

- fotodokumentacija ulaganja

Za objekte koji se nalaze na područjima zaštite kulturne baštine potrebno je priložiti mišljenje i uvjete Ministarstva kulture - Konzervatorski odjel Rijeka.

4. Svi podnositelji prijava bit će pismeno izvješteni o rezultatima, odnosno o odobrenju Kandidature za kredit, u roku od 15 dana od dana zaprimanja Kandidature.

**PROGRAM KREDITIRANJA ENERGETSKE OBNOVE OBJEKATA u 2024. godini**

1. CILJ PROGRAMA

Cilj ovog Programa kreditiranja energetske obnove objekata u 2024. godini (u daljnjem tekstu: Program) je subvencioniranje kamate na kredite fizičkim osobama za energetsku obnovu objekata (postavljanje termofasade, zamjena krovišta, ugradnja vanjske stolarije s izo-staklom), prema ugovorima o poslovnoj suradnji sklopljenim između Općine Čavle (u nastavku: Općina) i banke (Erste&Steiermaerkische bank d.d.)

1. KREDITNI FOND

Kreditni fond iznosi ukupno 265.000,00 €, a osigurava ga poslovna banka učesnica u Programu i to:

* Erste&Steiermaerkische bank d.d.,

Općina subvencionira kamatu sa 2,5%.

1. KORISNICI KREDITA

Pravo na korištenje subvencije kamata na odobrene kredite može ostvariti:

- fizička osoba za energetsku obnovu objekta koji se nalazi na području Općine Čavle, a koji je u njenom osobnom vlasništvu ili suvlasništvu, te koja ima prijavljeno prebivalište na području Općine Čavle ili

- fizička osoba za energetsku obnovu objekta koji se nalazi na području Općine Čavle, a koji nije u njenom osobnom vlasništvu ili suvlasništvu, već ima prijavljeno prebivalište na adresi objekta te suglasnost vlasnika objekta za energetsku obnovu istog.

1. NAMJENA, IZNOS I VRSTA KREDITA, KAMATNA STOPA, ROK OTPLATE

Fizičke osobe dobivene kredite mogu koristiti za energetsku obnovu objekata za postavljanje termofasade, zamjenu krovišta, ugradnju vanjske stolarije s izo-staklom.

Najviši iznos kredita je 40.000,00 €.

Isplata u skladu s troškovnikom do najviše 40% iznosa odobrenog kredita na tekući račun korisnika kredita, a ostalo po predračunu/računu na račun izvođača radova/prodavatelja materijala i slično.

Uvjeti kreditiranja su različiti ovisno o banci:

**Erste&Steiermarkische bank d.d.**

Krediti u eurima

Iznos kredita: od 2.000,00 do 40.000,00 €

Kamata: fiksna, za 0,3 postotna boda manja u odnosu na redovnu kamatu u trenutku predaje kreditnog zahtjeva (redovna fiksna kamatna stopa na dan 1.2.2024. iznosit će od 3,95% - 4,15%.

Rok otplate kredita: od 3 do 10 godina

Način isplate kredita: isplata u skladu s troškovnikom do najviše 50% iznosa odobrenog kredita na tekući račun korisnika kredita, a ostalo po predračunu/računu na račun izvođača radova/prodavatelja materijala i slično

Naknada za obradu kredita: bez naknade

1. OSTALI UVJETI

Instrumente osiguranja Banka će s fizičkim osobama - krajnjim korisnicima kredita ugovarati sukladno poslovnoj politici i Aktima Banke.

Kontrolu namjenskog korištenja sredstava kredita provodi Banka prilikom isplate sredstava.

1. PROVEDBA PROGRAMA

Posebnom Odlukom Načelnice bit će imenovano Povjerenstvo za pregled i ocjenjivanje prijava pristiglih na Javni poziv.

Konačnu odluku o odobrenju kredita podnositelju zahtjeva sa pozitivnim mišljenjem Povjerenstva donosi poslovna banka nakon obrade zahtjeva.

Program će operativno provoditi Upravni odjel za lokalnu samoupravu i upravu Općine Čavle.

**PRIJAVNI OBRAZAC**

**ZA PODNOŠENJE ZAHTJEVA ZA ENERGETSKU OBNOVU OBJEKATA NA PODRUČJU OPĆINE ČAVLE**

**1. OSOBNI PODACI PODNOSITELJA:**

Ime i prezime:

Adresa:

OIB:

Telefon /Mobitel:

**2. PODACI O OBJEKTU**

Adresa i kućni broj:

Broj katastarske čestice:

Katastarska općina:

Namjena energetske obnove (zaokružiti):

postavljanje termofasade zamjena krovišta ugradnja vanjske stolarije s izo-staklom

**3. Uz prijavni obrazac za Javni poziv, prilažem i sljedeću dokumentaciju:**

- Ispunjen obrazac za provjeru uvjerenja o prebivalištu podnositelja prijave;

- Ukoliko postoji više suvlasnika na objektu, za svakog suvlasnika Suglasnost suvlasnika na objektu;

- E –zemljišno-knjižni izvadak za objekt na kojem se planira izvesti adaptacija;

- Neobvezujući ponudbeni troškovnik radova s detaljnom specifikacijom radova;

- Fotodokumentacija ulaganja

**SUGLASNOST SUVLASNIKA/VLASNIKA ZA PROVEDBU**

**PROGRAMA ENERGETSKE OBNOVE OBJEKATA NA PODRUČJU OPĆINE ČAVLE**

(obrazac se ispunjava zasebno za svakog Suvlasnika na objektu)

Ja:

*(ime i prezime Suvlasnika/vlasnika)*

*(adresa Suvlasnika/vlasnika)*

*(OIB Suvlasnika/vlasnika)*

Suvlasnik/vlasnik na objektu koji se nalazi na adresi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

k.č. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, k.o. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem da sam suglasan da Podnositelj prijave na Javni poziv za prikupljanje ponuda fizičkih osoba za sufinanciranje provedbe programa energetske obnove objekata na području Općine Čavle

*(ime i prezime Podnositelja prijave)*

*(adresa Podnositelja prijave)*

*(OIB Podnositelja prijave)*

na gore navedenom objektu izvede radove.

\_\_\_\_\_\_\_\_\_\_\_\_\_\_\_

datum

 Potpis Suvlasnika/vlasnika:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZAC ZA PROVJERU UVJERENJA O PREBIVALIŠTU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB

**SUGLASNOST**

Suglasan/a sam da Općina Čavle može provjeriti moje prebivalište u evidenciji MUP-a, radi provjere ispunjavanja uvjeta iz javnog poziva.

**Zaštita osobnih podataka**

Izjavljujem da sam upoznat/a s Politikom zaštite osobnih podataka Općine Čavle, a osobito sa sljedećim informacijama:

- voditelj obrade: OPĆINA ČAVLE, Čavja 31, 51219 Čavle, OIB: 27613220645, tel.: 051/208-300, e-mail: opcina@cavle.hr

- službenik za zaštitu osobnih podataka: Danijel Mavrinac, tel: 051/208-300, e-mail: komunalni-redar@cavle.hr

- svrha i pravna osnova obrade osobnih podataka: ostvarivanje prava i provjeravanje ispunjavanja uvjeta

- podaci se ne prosljeđuju trećim osobama

- podaci će biti trajno pohranjeni

- prava podnositelja zahtjeva: pristup osobnim podacima, ispravak ili brisanje osobnih podataka, ograničavanje obrade, ulaganje prigovora, prenosivost podataka, podnošenje prigovora nadzornom tijelu (ref. Politika zaštite osobnih podataka, tč. 10.)

- pružanje osobnih podataka nužno je za ostvarivanje prava, odnosno, u slučaju nepružanja istih, neće moći biti udovoljeno zahtjevu

Čavle, \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

Potpis